b"\n_START_ARTICLE_\nBatalla de les \xc3\x80gates\n_START_SECTION_\nAntecedents\n_START_PARAGRAPH_\nEls anys que van precedir a la batalla van ser de relativa calma. Roma no tenia flota, ja que els vaixells que posse\xc3\xafa a l'inici de la guerra havien estat destru\xc3\xafts a la Batalla de Drepana i en la tempesta que va seguir. Cartago, per\xc3\xb2, va prendre poc avantatge d'aquesta situaci\xc3\xb3. Les hostilitats entre les forces romans i cartagineses es van estancar gradualment, comen\xc3\xa7ant amb operacions a petita escala a Sic\xc3\xadlia. El general cartagin\xc3\xa8s Am\xc3\xadlcar Barca es va fer lent al moment de completar el seu avantatge a l'illa i, probablement a causa d'aix\xc3\xb2, en 242 aC Roma va decidir construir una nova flota i recuperar la seva supremacia naval._NEWLINE_Tot i haver pres aquesta resoluci\xc3\xb3, despr\xc3\xa9s de vint anys de guerra les finances de la Rep\xc3\xbablica es trobaven en p\xc3\xa8ssim estat, les arques monet\xc3\xa0ries estaven buides. Un moviment popular es va formar r\xc3\xa0pidament per contrarestar aquesta dificultat, en una t\xc3\xadpica forma romana: els ciutadans rics, sols o en grups, van decidir mostrar el seu patriotisme i finan\xc3\xa7ar la construcci\xc3\xb3 d'un vaixell per cada un. El resultat va ser una flota d'aproximadament 200 quinquerremes, constru\xc3\xafts i equipats sense despeses p\xc3\xbabliques._NEWLINE_La nova flota va ser completada en 242 aC i confiada al c\xc3\xb2nsol Gai Lutaci Catul. Les derrotes navals sofertes en el passat van servir en aquesta ocasi\xc3\xb3 com inavaluables mostres d'experi\xc3\xa8ncia. Les naus romans eren ara m\xc3\xa9s resistents a les adverses condicions clim\xc3\xa0tiques, havent abandonat el Corvus. Catul nom\xc3\xa9s va haver d'esfor\xc3\xa7ar-se a instruir les tripulacions en maniobres i exercicis abans de deixar aig\xc3\xbces segures. El resultat va ser una flota al cim de les seves capacitats militars._NEWLINE_A Cartago, mentrestant, les not\xc3\xadcies de les activitats enemigues no van ser rebudes en va. Una nova flota cartaginesa va ser constru\xc3\xafda, d'unes 250 naus, sortint al Mediterrani sota el comandament de Hann\xc3\xb3 el Gran (el general derrotat a Agrigent i en Cap Ecnomo).\n_START_SECTION_\nLa Batalla\n_START_PARAGRAPH_\nEl primer moviment de Catul va ser assetjar la ciutat siciliana de Lilibea (avui Marsala) una vegada m\xc3\xa9s, bloquejant el seu port i connexi\xc3\xb3 amb Cartago. Es va intentar amb aix\xc3\xb2, aparentment, tallar les l\xc3\xadnies de comunicaci\xc3\xb3 i subministrament d'Am\xc3\xadlcar Barca. Per a la resta de l'any, Catul va esperar per la resposta cartaginesa._NEWLINE_L'armada cartaginesa va arribar a alleujar el bloqueig l'any seg\xc3\xbcent 241 aC Hann\xc3\xb3 es va aturar prop de les illes \xc3\x80gates per esperar vents favorables que el portessin a Marsala. No obstant aix\xc3\xb2, la flota cartaginesa va ser descoberta per exploradors romans i Catul es va veure obligat a abandonar el lloc per enfrontar-se amb els seus enemics._NEWLINE_El mat\xc3\xad del 10 de mar\xc3\xa7, el vent va bufar a favor dels cartaginesos i Hann\xc3\xb3 immediatament va hissar les veles. Catul va mesurar el risc que hauria de c\xc3\xb3rrer entre atacar amb el vent en la seva proa i el risc en deixar arribar a Hann\xc3\xb3 a Sic\xc3\xadlia per trobar-se amb Am\xc3\xadlcar Barca. Malgrat les condicions desfavorables, el c\xc3\xb2nsol va decidir interceptar als cartaginesos i ordenar formaci\xc3\xb3 de batalla. Va manar treure els pals, veles i qualsevol equip innecessari per fer m\xc3\xa9s lleugeres les naus en aquelles dures condicions. Catul no va poder unir-se a la batalla a causa de les lesions ocasionades en un recent combat, llavors en l'actual batalla la flota va passar a mans del seu segon, el pretor Quint Valeri Falt\xc3\xb3._NEWLINE_En el seg\xc3\xbcent combat, els romans van obtenir una gran mobilitat i agilitat en l'aigua, a causa dels equips que s'havien privat, els cartaginesos, per la seva banda, estaven carregats amb provisions i equips molt pesats el que li restava mobilitat. A m\xc3\xa9s, les tripulacions cartagineses havien estat reclutades en forma precipitada i molt poc entrenades. L'armada romana va guanyar aviat una bona posici\xc3\xb3, usant la seva capacitat de mobilitat per a envestir els vaixells cartaginesos. Prop de la meitat de la flota cartaginesa va ser destru\xc3\xafda o capturada. La resta nom\xc3\xa9s va ser salvada per un abrupte canvi en la direcci\xc3\xb3 del vent, que van aprofitar per escapar dels romans.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nDespr\xc3\xa9s de la seva decisiva vict\xc3\xb2ria sobre l'armada cartaginesa, Catul va renovar el setge i va conquerir Lilibea, escampant a Am\xc3\xadlcar i al seu ex\xc3\xa8rcit a Sic\xc3\xadlia, entre les poques fortaleses que encara controlava Cartago. Sense recursos per construir una nova flota o per refor\xc3\xa7ar les tropes terrestres, Cartago va admetre la seva derrota i va signar un tractat de pau amb Roma, donant conclusi\xc3\xb3 aix\xc3\xad a la primera guerra p\xc3\xbanica. Siracusa conserv\xc3\xa0 la part oriental de l'illa i la resta form\xc3\xa0 la Prov\xc3\xadncia romana de Sic\xc3\xadlia, la primera fora de la pen\xc3\xadnsula It\xc3\xa0lica._NEWLINE_Per celebrar la seva vict\xc3\xb2ria, Lutaci Catul va construir un temple en honor a Juturna al Camp de Mart."